b"\n_START_ARTICLE_\nNupedia\n_START_SECTION_\nHist\xc3\xb2ria\n_START_PARAGRAPH_\nNupedia va ser sempre una enciclop\xc3\xa8dia de contingut lliure. Inicialment el projecte usava la seva pr\xc3\xb2pia llic\xc3\xa8ncia, la Nupedia Open Content License. Al gener de 2001, Nupedia va canviar la seva llic\xc3\xa8ncia a la Llic\xc3\xa8ncia de documentaci\xc3\xb3 lliure GNU, 2 a demanat de Richard Stallman i la Free Software Foundation. No obstant aix\xc3\xb2, Stallman tamb\xc3\xa9 va comen\xc3\xa7ar la GNUPedia al mateix temps, la qual cosa va conduir a preocupacions sobre possible compet\xc3\xa8ncia entre els projectes. Un problema per als participants de GNUPedia era que, malgrat els usos de Nupedia d'un contingut lliure, el perllongat proc\xc3\xa9s de revisi\xc3\xb3 per parells anava en contra de la cultura i filosofia del moviment de programari lliure._NEWLINE_Durant aquest mateix per\xc3\xadode, va comen\xc3\xa7ar Wikipedia com un projecte paral\xc2\xb7lel per permetre col\xc2\xb7laboraci\xc3\xb3 en articles abans d'entrar en el proc\xc3\xa9s de revisi\xc3\xb3 per parells. Aix\xc3\xb2 va atreure inter\xc3\xa8s per ambd\xc3\xb3s costats, doncs prove\xc3\xafa una estructura menys burocr\xc3\xa0tica, preferida pels simpatitzants de GNUPedia. Com a resultat, mai es va desenvolupar realment i l'amena\xc3\xa7a de compet\xc3\xa8ncia entre els projectes va quedar anul\xc2\xb7lada. Com Wikipedia va cr\xc3\xa9ixer i va atreure col\xc2\xb7laboradors, r\xc3\xa0pidament va desenvolupar una vida pr\xc3\xb2pia i va comen\xc3\xa7ar a funcionar majorment amb independ\xc3\xa8ncia de Nupedia, encara que Sanger inicialment va dirigir l'activitat en Wikipedia per la seva posici\xc3\xb3 com a editor en cap de Nupedia._NEWLINE_A part de conduir a la interrupci\xc3\xb3 del projecte Nupedia, Wikipedia tamb\xc3\xa9 va conduir al frac\xc3\xa0s gradual de Nupedia. A causa del col\xc2\xb7lapse de l'economia d'internet en aquests temps, Jimmy Wales va decidir interrompre el finan\xc3\xa7ament per a un editor en cap pagat al desembre de 2000, i un temps despr\xc3\xa9s Sanger va renunciar al seu c\xc3\xa0rrec en els dos projectes. Mentre que Nupedia s'apropava a la inactivitat, la idea de convertir en una versi\xc3\xb3 estable de Wikipedia ocasionalment va rebrotar, per\xc3\xb2 mai va ser implementada. El lloc web de Nupedia, http://www.nupedia.com/, es va tancar el 26 de setembre del 2003, per\xc3\xb2 algunes p\xc3\xa0gines estaven encara disponibles a http://nupedia.8media.org/. El contingut limitat de Nupedia ha estat integrat en Wikipedia."